hu en hu hu hu hu hu hu hu hu hu hu hu fr fr en hu hu en hu hu hu en hu hu de hu hu hu hu hu hu hu hu hu hu hu hu hu hu hu hu en en en en hu es hu it hu it hu it hu pt hu pt hu pt hu pt hu hu en en hu en
Közúti Fuvarozási Árindex bevezetésével támogatja a közúti szektor stabil, fenntartható fejlődését és működését a DigiLog Consulting – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 2 minutes
Az ellátási láncok globálisan komoly nehézségekkel küszködnek 2019 óta, és ez alól a teljes áruszállítás közel 75 százalékát lebonyolító közúti fuvarozás sem kivétel.
Mára már nem a pandémia közvetlen hatásai okoznak nehézségeket, hanem az azt követő másodlagos jelenségek, mint a munkaerőhiány, az akadozó ipari termelés, a bérinfláció, az energiaválság vagy éppen a növekvő kamatok, továbbá egyes szektorspecifikus politikai döntések következményei, mint a Brexit vagy a mobilitási csomag, melyek mindegyike jelentősen növeli a fuvarozási költségeket. Ez a költségnövekedés nem csupán a közúti fuvarozók problémája, hanem a megbízóké és végső soron az egész gazdaságé, mivel a közúti szektor adja a hazai GDP 5 százalékát és a foglalkoztatottak 3,3 százalékát.
„Kulcskérdés a gazdaság stabil növekedéséhez, a fogyasztók és az ipar biztonságos áruellátásához, hogy a mostani gyorsan változó üzleti környezetben is korrekt megállapodásokat köthessenek egymással a megbízók és a fuvarozók. A Közúti Fuvarozási Árindex életre hívásával ehhez kívánunk objektív segítséget nyújtani” – fejtette ki Lajkó Ferenc, a DigiLog Consulting alapító tulajdonosa.
A tanácsadó cég tájékoztatása szerint a Közúti Fuvarozási Árindex (KFX) egy teljeskörű iparági árindex, amely megmutatja, hogy a különböző gazdasági hatások mekkora árváltozást indokolnak a közúti áruszállítási szolgáltatások területén. Az árindex segítségével a fuvarozók követni tudják saját költségeik alakulását az iparági átlaghoz viszonyítva, és hitelesen tudják alátámasztani árváltozásaikat a megbízóik felé.
A megbízói oldalon pedig pontosan követni tudják a közúti fuvarozás költségeinek alakulását, ezáltal ellenőrizni tudják az árváltozások mértékét.
A mutató attól teljeskörű, hogy tartalmazza a közúti fuvarozás összes költségét, úgymint üzemanyag, gépkocsivezető, autópálya, értékcsökkenés, lízingkamatok és az egyéb költségek (szerviz, biztosítások, irodai költségek stb.). Ezen túlmenően figyelembe veszi az euró árfolyamváltozását, egyes termelékenységi mutatók (pl. járművek futásteljesítménye) és egyes hatékonysági mutatók (pl. üres futás) hatásait is.
A Közúti Fuvarozási Árindex aktuális értéke (2021/2020):
nemzetközi közúti fuvarozás esetében: 111,6 százalék,
belföldi közúti fuvarozás esetén: 110,5 százalék.
Ez az érték azt jelenti, hogy a 2020-as bázishoz képest a 2021-ben jelentkező gazdasági hatások okozta költségnövekedést a nemzetközi közúti fuvarozás esetében 11,6 százalékos, a belföldi közúti fuvarozás esetében pedig 10,5 százalékos díjemelés kompenzálná. Az is kitűnik a riportból, hogy az előrejelzések alapján 2022-ben további, akár 10 százalék közeli díjnövekedés is várható.
A negyedéves KFX objektivitását az garantálja, hogy egy független tanácsadó vállalat, a DigiLog Consulting kalkulálja és publikálja. Az árindex módszertanát és az eredmények pontosságát a Magyar Közgazdasági Társaság (MKT) Logisztikai Szakosztálya hitelesíti.
Az árindex a hazai fuvarozói top 20-ban szereplő vállalkozások gyakorlati adataira épül, amely mögött több ezer kamion teljesítménye áll. Emellett iparági és pénzügyi elemzéseket, valamint statisztikai forrásokat is felhasználunk (KSH, Eurostat).
„A mutató használatával a megbízók stabil, minőségi kiszolgálást kaphatnak, míg a fuvarozók fair profitot realizálhatnak, melyből finanszírozni tudják fenntartható működésüket, hatékonyságot és karbonsemlegességet célzó fejlesztéseiket” – zárta tájékoztatóját a szakember.
Previous articleKözös nyilatkozatban sürgetnek állami beavatkozást a vasútvállalatok a villamos energia árának drasztikus növekedése miatt
Next articleTranzakciónként maximum bruttó 50 ezer forint értékben lehet tankolni 10 Shell-kúton
Felértékelődik azok szerepe, akik biztonságot és megbízhatóságot nyújtanak a megrendelőiknek…
Összhangban egymással – beszélgetőtársunk Gazsó Nikolett, az AIRMAX Cargo Budapest…
Pharma Transport 2022: krízishelyzetek kezelése logisztikai oldalról
Új intermodális megoldások az ukrán mezőgazdasági termékek exportjára
Alstom: fenntartható és digitális mobilitási megoldások
A K&H ismét díjazta a Trans-Sped munkáját
Kihívásokkal teli idők a logisztikai ágazatban
Ha Ön ember, hagyja üresen ezt a mezőt:
© Copyright 2022. All rights reserved.